Diari Oficial de la Generalitat Valenciana


Sumari del DOGV 9195, del 15-10-2021 (2021/9969)

RESOLUCIÓ de 23 de setembre de 2021, de la Conselleria d'Hisenda i Model Econòmic, per la qual s'accepta la cessió gratuïta d'una parcel·la de 19.844 m² a l'avinguda d'Argentina, número 11, de Rojales, realitzada per l'Ajuntament d'aquest municipi per a la construcció d'una residència geriàtrica.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9195

Data del DOGV
:   15-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9969


Data del document
:   23-09-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 23 de setembre de 2021, de la Conselleria d'Hisenda i Model Econòmic, per la qual s'accepta la cessió gratuïta d'una parcel·la de 19.844 m² a l'avinguda d'Argentina, número 11, de Rojales, realitzada per l'Ajuntament d'aquest municipi per a la construcció d'una residència geriàtrica. [2021/9969]  
L'Ajuntament de Rojales, en l'Acord del Plenari de 27 de maig de 2021, va aprovar la cessió gratuïta a la Generalitat d'una parcel·la de 19.844 m², situada a l'avinguda d'Argentina, núm. 11, d'aquesta població, per a la construcció d'una residència geriàtrica.  
La sotssecretària de la Vicepresidència i Conselleria d'Igualtat i Polítiques Inclusives, mitjançant un escrit de 27 de juliol de 2021, ha proposat l'acceptació de la cessió.  
L'article 44 de la Llei 14/2003 estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat i disposa, en el punt 2, que la competència per a l'acceptació correspon a la persona titular de la conselleria competent en matèria de patrimoni.  
L'article 27.2.c de la Llei de patrimoni de la Generalitat estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Com a conseqüència, una vegada perfeccionada la cessió i acceptació, l'immoble queda automàticament afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a la qual correspon l'administració, defensa i conservació.  
En conseqüència, basant-se en els articles de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat, realitzada per l'Ajuntament de Rojales, de la parcel·la de 19.844 m², situada a l'avinguda d'Argentina, núm. 11, d'aquesta localitat, que limita al nord amb el carrer número 3 del projecte de reparcel·lació; al sud, amb la finca D1 del projecte de reparcel·lació; a l'est, amb l'avinguda de l'Argentina, i a l'oest, amb el carrer A del projecte de reparcel·lació.  
Consta inscrit en el Registre de la Propietat d'Almoradí en el tom 2657, llibre 329, foli 154, finca 24142, inscripció primera.  
Referència cadastral: 3169836YP3044F4129LQ  
L'immoble s'accepta lliure de càrregues, gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Rojales s'efectua amb la condició de destinar l'immoble a la construcció d'una residència geriàtrica.  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a la qual correspon les competències demanials sobre aquest, incloent-hi la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
Quart  
Notificar aquesta resolució a l'Ajuntament cedent, així com a la conselleria proponent, i publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
  
Contra aquest acte, que posa fi a la via administrativa, es pot interposar un recurs contenciós administratiu en el termini de dos mesos comptador a partir de l'endemà de la notificació, davant la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptadors des que l'administració requeridora l'haguera conegut, de conformitat amb el que es disposa en l'article 44 de la Llei 29/1998.  
  
  
València, 23 de setembre de 2021.- El conseller d'Hisenda i Model Econòmic: Vicent Soler i Marco.